Diari Oficial de la Generalitat Valenciana


Sumari del DOGV 1874, del 01-10-1992 (1992/800393)

DECRET 160/1992, de 28 de setembre, del Govern valencià, pel qual es determina el calendari laboral d'aplicació en l'àmbit territorial de la Comunitat Valenciana per a l'any 1993.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/09/28/160/dof/vci/html**

### Dades del document

Número de DOGV
:   1874

Data del DOGV
:   01-10-1992

Secció del DOGV
:   DISPOSICIONS GENERALS

Número del document
:   1992/800393


Data del document
:   28-09-1992

Organisme emissor
:   Conselleria de Treball i Afers Socials

Tipus de document
:   Decret

Decret 160/1992, de 28 de setembre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a l'any 1993.  
L'article 45 del Reial Decret 2001/1983, de 28 de juliol, segons la redacció derivada del Reial Decret 1346/1989, de 3 de novembre, regula, d'acord amb l'article 37 de l?Estatut dels Treballadors, la determinació de les festes d'àmbit nacional que s'inclouran al calendari laboral de cada any com a dies inhàbils a efectes laborals, retribuïts i no recuperables.  
Així mateix, l'apartat 3 de l'article 45 del Reial Decret 2001/1983, estableix la previsió per la qual les comunitats autònomes podran optar entre la celebració de la festa de Sant Josep o la de Santiago Apòstol en llur corresponent territori, i a més podran substituir les festes indicades a l'apartat d) del número u d'aquest article per altres que per tradició els siguen pròpies. Així mateix, l?esmentat precepte permet que les comunitats autònomes puguen substituir el descans laboral del dilluns de les festes nacionals que coincidesquen amb diumenge per la incorporació a la relació de festes de la comunitat autònoma d'altres que els siguen tradicionals.  
Per raó del que estableix la disposició invocada, s'ha considerat escaient optar per la celebració del dia 19 de març (festa de Sant Josep) i establir el dia 12 d'abril (Dilluns de Pasqua) i 9 d'octubre (Dia de la Comunitat Valenciana) com a festius, atesa la gran significació i rellevància que aquests posseeixen a la Comunitat Valenciana, i permetre d'aquesta manera gaudir de dotze festes laborables a l?àmbit de la Comunitat Valenciana, a més de les dues festes laborals de caràcter local, la determinació de les quals s'atendrà al que disposa l'article 46 del Reial Decret 2001/1983, de 28 de juliol.  
D'altra banda, el Consell Valencià de Relacions Laborals, en sessió de 24 de setembre de 1992, acordà per unanimitat informar favorablement la proposta de calendari laboral que preveu aquest decret.  
En atenció d'aquest motius, a proposta del Conseller de Treball i Afers Socials, i amb la deliberació prèvia del Govern Valencià, en la reunió del dia 28 de setembre de 1992,  
DECRETE  
Article únic  
Atès el Reial Decret 2001/1983, de 28 de juliol, durant l'any 1993 i dins l'àmbit territorial de la Comunitat Valenciana, són declarats dies inhàbils a efectes laborals, retribuïts i no recuperables, els següents:  
1 de gener: Cap d'Any.  
6 de gener: Reis.   
19 de març: Sant Josep.  
9 d'abril: Divendres Sant.   
12 d'abril: Dilluns de Pasqua.   
1 de maig: Festa del Treball.   
9 d'octubre: Dia de la Comunitat Valenciana.   
12 d'octubre: Festa Nacional d'Espanya.   
1 de novembre: Tots Sants.  
6 de desembre: Dia de la Constitució.   
8 de desembre: Immaculada Concepció.   
25 de desembre: Nativitat del Senyor.  
València, 28 de setembre de 1992.  
El Conseller de Treball i Afers Socials,   
MARTIN SEVILLA JIMENEZ  
El President de la Generalitat Valenciana,   
JOAN LERMA I BLASCO


Còpia Permalink ELI